Aankondiging oor e-tolstelsel kom gou | Maroela Media
Daar sal binne die volgende twee weke 'n aankondiging gemaak word oor die toekoms van die omstrede e-tolstelsel op Gauteng se snelweë.
Dit was die versekering van Fikile Mbalula, minister van vervoer, toe hy vrae beantwoord het in 'n sitting van die Nasionale Raad van Provinsies.
Daar sou teen einde Maart al 'n aankondiging in dié verband gewees het, maar Mbalula het in April gesê hy kan geen aankondiging maak voordat die kabinet 'n besluit geneem het nie.
Volgens Mbalula is daar egter nou 'n "besluit ter tafel".
"Ons is in gesprek met die tesourie en reeds aan die einde van ons proses. Ons moet dié besluit in die volgende twee weke finaliseer."
Die e-tol-uitdaging het volgens Mbalula 'n groot vertraging in ander padprojekte veroorsaak en daarom is die dringende oplossing daarvan van die grootste belang.
Pres. Cyril Ramaphosa het reeds in 2019 opdrag gegee dat Mbalula, Tito Mboweni, minister van finansies, en David Makhura, Gautengse premier, met 'n oplossing vir die e-tolstelsel vorendag moet kom.
Mboweni het verskeie kere gesê die e-tolstelsel gaan nie in die nabye toekoms geskrap word nie terwyl die Gautengse regering ook al herhaaldelik sy teenkanting teen die stelsel te kenne gegee het.
Die DA meen dit is nou belangriker as ooit tevore om finaal 'n besluit oor die e-tolstelsel te neem aangesien kos- en brandstofpryse die afgelope jaar gestyg het. Dit plaas verdere druk op verbruikers se sakke wat reeds negatief deur die Covid-19-pandemie beïnvloed is.
"Dié belofte is egter niks nuuts nie en ons het al soortgelyke ondernemings deur min. Mbalula gekry wat op niks uitgeloop het nie," het Fred Nel, DA-woordvoerder oor paaie en vervoer in Gauteng, gesê.
"Die DA sê al vir hoe lank dat e-tol 'n onregverdige las is vir die inwoners van Gauteng wat reeds sukkel om kop bo water te hou. Ons hoop van harte dat Mbalula dié keer sy belofte sal nakom aangesien inwoners gedwing is om te betaal vir iets waartoe hulle in die eerste plek nie ingestem het nie."
Die DA sal volgens Nel voortgaan om druk uit te oefen op Makhura om 'n interregeringsgeskil oor die e-tolstelsel te verklaar.
Senior Eskom-bestuurder geskors oor 'korrupsie van miljoene'
Padprojekte agterweë gebly…nonsense. …meeste van die E.-Tollgeld is vir 'n oorsee se maatskapy bedoel…en die res vir julle sake. …
As die besluit sou wees om die stelsel te skraap, sal die Departrment van vervoer uiteindelik gehoorsaam wees aan Eksodus 20:15.
En ek glo, dan lofprys al die lesers saam.
Kom ons kyk wat gebeur oor 2 weke
Willem, stem saam. Kom ons kyk oor 2 week. Dan gaan die "werkers" van e-tol optogte hou want as hulle dit skraap, gaan hulle nie meer werk hê nie.